കല്ലായി കേന്ദ്ര നിവാരണ കേന്ദ്രത്തില് സ്ഥിരമായി ഡോക്ടറെ നിയമിക്കാന് നടപടി സ്വീകരിക്കണം: ജനകീയ പൗരസമിതി കല്ലായി: ദിവസേന ഇരുനൂറില് പരം രോഗികള് പരിശോധനക്ക് എത്തുന്ന കല്ലായി കേന്ദ്ര മന്ത്് രോഗ നിവാരണ കേന്ദ്രത്തില് പുതിയ ഡോക്ടറെ നിയമിക്കണമെന്നാവശ്യപ്പെട്ട് കല്ലായി ജനകീയ പൗര സമിതി നിവേദനം നല്കി. കോഴിക്കോട് ജില്ലാ കലക്ടര്, സ്ഥലം എം.പി എം.കെ രാഘവന് എന്നിവര്ക്കാണ് നിവേദനം നല്കിയത്. കേന്ദ്ര ആരോഗ്യ കുടുംബക്ഷേമ മന്ത്രിയെ ഫാക്സ് വഴിയും ആവശ്യം അറിയിച്ചു. 2020 ഡിസംബറില് ഡോ: ഷൗക്കത്തലി വിരമിച്ചതിന് ശേഷം 7 മാസമായിട്ടും കേന്ദ്ര ആരോഗ്യ വകുപ്പ് പുതിയ ഡോക്ടറെ നിയമിച്ചിട്ടില്ല. കോഴിക്കോട്, മലപ്പുറം, വയനാട് ജില്ലയില് നിന്ന് രോഗികള് ആശ്രയിക്കുന്ന ഏക മന്ത് നിവാരണകേന്ദ്രമാണ് കല്ലായിയിലുള്ളത്. ഇപ്പോള് ആഴ്ചയില് രണ്ട് ദിവസം മാത്രം താല്കാലികമായി മഞ്ചേരി ഡിസ്പെന്സറിയിലുള്ള ഒരു ഡോക്ടറാണ് ഇവിടെ ചികിത്സ നടത്തുന്നത്. ആഴ്ചയില് ആറ് ദിവസവും സാധാരണയായി ധാരാളം രോഗികള് ചികിത്സക്കായി ഇവിടെ എത്താറുണ്ടെന്നും, സ്ഥിരമായി ഒരു ഡോക്ടറില്ലാത്തതിനാല് രോഗികള് പ്രയാസപ്പെടുന്ന അവസ്ഥയണ് നിലവിലുള്ളതെന്നും നിവേദനത്തിലൂടെ ജനകീയ പൗരസമിതി അറിയിച്ചു. പൗരസമിതിക്ക് പുതിയ ഭാരവാഹികള് കല്ലായി: കല്ലായി ജനകീയ പൗരസമിതിയുടെ വാര്ഷിക ജനറല് ബോഡി യോഗം അഡ്വ: അബ്ദുല് റഹീമിന്റെ അദ്ധ്യക്ഷതയില് ചേര്ന്ന യോഗം 202122 വര്ഷത്തെ ഭാരവാഹികളെ തിരഞ്ഞെടുത്തു. കെ.എം.എ ബാബുവിനെ പ്രസിഡന്റായും, ജനറല് സെക്രട്ടറിയായി റുഖിയാബി ജൂബൈരിയത്ത് ടീച്ചറെയും തിരഞ്ഞെടുത്തു. വൈ: പ്രസിഡന്റായി ശശി ബാബു കൗസുഭം, ജോയിന്റ്് സെക്രട്ടറിയായി അന്വര് കരീം, ജനറല് കണ്വീനറായി വട്ടുകുനിയില് അമൃത, ട്രഷററായി അബൂബക്കര് മാസ്റ്റര് എന്നിവരേയും യോഗം തിരഞ്ഞെടുത്തു.